आईपीएल : चेन्नाइको दोस्रो जित
चेन्नाइ सुपर किङ्सले मंगलबार राति इन्डियन प्रिमियर लिगमा लगातार दोस्रो जित हात पार्‍यो र सुरुआती अंक तालिकाका शीर्ष स्थानमा रह्यो ।
नयाँ दिल्ली — चेन्नाइ सुपर किङ्सले मंगलबार राति इन्डियन प्रिमियर लिगमा लगातार दोस्रो जित हात पार्‍यो र सुरुआती अंक तालिकाका शीर्ष स्थानमा रह्यो ।चेन्नाइले फिरोज साह कोट्ला मैदानमा भएको खेलमा दिल्ली क्यापिटल्सलाई छ विकेटले हरायो । पहिले ब्याटिङ गरेको दिल्लीले शिखर धवनको ५१ रनको मद्दतले ६ विकेट गुमाएर १ सय ४७ रन बनायो । जवामा चेन्नाइले दुई बल बाँकी छँदै ४ विकेटमा १ सय ५० रन बनाउन सफल रह्यो । त्यसमा म्यान अफ द म्याच सेन वाट्सनले ४४ रन बनाए । 